De utrolige 2

De utrolige 2 (originaltittel: Incredibles 2) er en amerikansk animasjonsfilm fra 2018. De utrolige 2 hadde premiere den 14. juni 2018 i USA og den 24. august 2018 i Norge og er en direkte oppfølger til De utrolige fra 2004. Filmen er regissert av Brad Bird, som også var regissør for The Simpsons samt for den første De utrolige-filmen.

Handlingsreferat 
Filmen begynner rett etter hendelsene i den forrige filmen. De utrolige og Frozone kjemper mot Undergraveren, og hindrer ham i å ødelegge et rådhus. Men de klarer ikke å stoppe Undergraveren fra å rane en bank, og komme seg unna. Alle skadene superheltene forårsaker i kampen for det gode gir myndighetene den perfekte unnskyldning for å nekte familien Parr og alle andre superhelter økonomisk hjelp. Tony Rydinger, som Violet er forelsket i, oppdager hennes hemmelige identitet som superhelt, noe som får agent Rick Dicker til å slette alle Tonys minner om Violet.

Den velstående forretningsmannen Winston Deavor og søsteren hans Evelyn, som sammen driver medie- og telekommunikasjonsgiganten DevTech, beslutter å gi superheltene nye, hemmelige oppdrag, og å gjøre filmopptak av hvordan oppdragene blir løst. Ved å publisere opptakene i etterkant vil de prøve å stille superhelter i et bedre lys. Winston velger Elastika til å gjennomføre de første oppdragene. Dermed blir det Herr Utrolig som må ta seg av alt på hjemmebane, og han finner ut at rollen som hjemmeværende forelder er utfordrende. Han forsøker å hjelpe Dash med matte-oppgaver, og å trøste Violet, som er sønderknust over at Tony aldri dukket opp til deres første stevnemøte. 

I mellomtiden møter Elastika superskurken «Skjermslaveren», som projiserer hypnotiske bilder via TV-skjermer. Etter å ha forhindret vedkommende fra å ødelegge et overfylt tog og ta livet av en ambassadør, klarer Elastika å følge sporene, og finner ham i en bygård som et pizzabud som påstår å ikke huske noen av handlingene sine som superskurk. Takket være Elastika blir han arrestert, og under den påfølgende feiringen av arrestasjonen kunngjør Winston at det vil bli holdt et toppmøte der verdens ledere kommer til å legalisere superheltene igjen. Elastigika oppdager at det arresterte pizzabudet ikke var den virkelige Skjermfareren likevel, men ble kontrollert av et par hypnotiske briller. Den virkelige Skjermfareren finnes fremdeles der ute.

Rolleliste (stemmer i originalversjonen) 
 Craig T. Nelson – Bob Parr/Herr Utrolig; familiefar og superhelt.
 Holly Hunter – Helen Parr/Elastika; mor i familien Parr, som superhelt kan hun strekke kroppen til mange forskjellige former og fasonger.
 Sarah Vowell – Violet Parr/Voletta; eldstebarnet i familien, som superhelt kan hun gjøre seg usynlig.
 Huckleberry Milner – Dashiell Dash Parr; familiens bråkmaker og eldste sønn. Hans superkraft er overmenneskelig fart.
 Eli Fucile – Jack-Jack Parr, Bob og Helens yngste sønn.
 Samuel L. Jackson – Lucius Best/Frozone, Bobs beste venn, som har evnen til å gjøre væske om til is.
 Bob Odenkirk – Winston Deavor, som leder et gigantisk telekommunikasjon-selskap kalt DevTech, sammen med søsteren Evelyn. Han forsøker å bringe tilbake superheltene, og fornye publikums oppfatning av dem.
 Catherine Keener – Evelyn Deavor, Winstons yngre søster. Et teknologisk geni som aldri har støtt på et problem hun ikke klarer å løse.
 Bill Wise som en pizza-leveringsmann som ble utsatt for hypnose, for å posere som Skjermfareren.
 Brad Bird – Edna Mode; motedesigner for superhelter, og en nær venn av Parr-familien.
 Jonathan Banks – Rick Dicker, en agent for amerikanske myndigheter, som var ansvarlig for å hjelpe Parr-familien med å holde seg skjult. Når avdelingen hans blir lagt ned, blir Parr-familien overlatt til seg selv.
 Michael Bird – Tony Rydinger, som Violet er forelsket i.
 Sophia Bush – Karen/Voyd; superhelt med makt til å lage portaler.
 Phil LaMarr – Krushauer, en ambisiøs superhelt med kraften til å ødelegge objekter ved hjelp av telekinese.
 Phil LaMarr - He-Lectrix – en håpefull superhelt med makt til å kontrollere elektrisitet.
 Paul Eiding – Gus Burns/Reflux, en eldre aspirerende superhelt som kan kaste opp varm lava.
 Isabella Rossellini – ambassadør Selick, en utenlandsk tjenestemann forpliktet til støtte og legalisere superhelter.
 John Ratzenberger – Undergraveren; en superskurk som forsøker å bringe krig og ødeleggelse til hele verden.
 Barry Bostwick – ordfører i New Urbem.
 Jere Burns – detektiv nr. 1.
 Adam Rodriguez – detektiv nr. 2

Referanser

Eksterne lenker 

Filmer fra 2018
Animerte barnefilmer fra USA
Superheltfilmer fra USA
Actionfilmer fra USA
Barnefilmer fra USA
Animerte actionfilmer fra USA
Pixar-filmer
Filmer regissert av Brad Bird
Engelskspråklige filmer
Animasjonsfilmer fra USA
Oppfølgerfilmer